Liz Edgar

Liz Edgar is in de walisisch Grafschaft Monmouthshire upwussen, hör öllere Bröer is de Springrieder David Broome. 1965 hett se den Springrieder Ted Edgar heiraadt un is mit hüm nah Leek Wootton, en Dörp nich wiet vun Warwick trucken. Hör Dochter Marie wurr 1971 boren.Liz Edgar (28 April 1943 – 25 April 2020), britishshowjumping.co.uk, 25. April 2020FEI Person Detail: Marie Edgar. Ted Edgar is 2018 storben.

Mit 12 Johren nehm Liz Edgar all eerstmals an de Horse of the Year Show deel. Twee Mal wunn se de britische Meesterschap vun de jung Springrieder.Showjumping champion Liz Edgar: ‘Life is really one big competition’, The Daily Telegraph, 27. Dezember 2017

Hör gröttste sportliche Erfolge harr Liz Edgar Anfang vun de 1980er-Johren. In’n Sömmer 1980 wunn se mit Everest Forever den Grooten Pries vun Aken. In dat Johr dorup keem se mit de britisch Equipe up den veerten Platz bi de Europameesterschapen. Edgar hett mehrfack an Weltcupfinals deelnommen un för hör Land ok bi mehrere Natschonenpriesen vertreden. Den traditschonsrieken Queen Elizabeth Cup, de in’n Rahmen vun dat britisch Natschonenpriesturnier utdragen wurrd, hett se as eenzig Riederin fiev Mal wunnen (1977, 1979, 1981, 1982 und 1986).Abschied von der britischen Springreiter-Legende Liz Edgar, Dominique Wehrmann / St. Georg, 26. April 2020

 Weblinks 
 Video: Liz Edgar un Everest Forever in dat Steeken um den Grooten Pries vun de Horse of the Year Show 1981

 Wat se schafft hett (Utwahl) 
 Europameesterschapen
 1981, München: mit Everest Forever 21. Platz in de EenzelwertungEinzelwertung Europameisterschaft 1981, data.fei.org un 4. Platz mit de MannschapMannschaftswertung Europameisterschaft 1981, data.fei.org

Weltcupfinale:
 1982, Göteborg: 6. Platz mit Everest Forever
 1983, Wien: 15. Platz mit Everest Forever
 1988, Göteborg: 31. Platz mit Everest Rapier

 Enkeld Nahwiesen 

Kategorie:Fru
Kategorie:Springrieder
Kategorie:Börger von Grootbritannien
Kategorie:Boren 1943
Kategorie:Storven 2020